KOMISSION ASETUS (ETY) N:o 1579/91, annettu 11 päivänä kesäkuuta 1991, asetusten (ETY) N:o 3540/85 ja (ETY) N:o 1561/90 muuttamisesta tiettyjen herneiden, härkäpapujen ja makeiden lupiinien alaa koskevien siirtymätoimenpiteiden osalta



Virallinen lehti nro L 147 , 12/06/1991 s. 0009 - 0009

Suomenk. erityispainos Alue 3 Nide 37 s. 0243

Ruotsink. erityispainos Alue 3 Nide 37 s. 0243



KOMISSION ASETUS (ETY) N:o 1579/91, annettu 11 päivänä kesäkuuta 1991, asetusten (ETY) N:o 3540/85 ja (ETY) N:o 1561/90 muuttamisesta tiettyjen herneiden, härkäpapujen ja makeiden lupiinien alaa koskevien siirtymätoimenpiteiden osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 3 artiklan 7 kohdan, ottaa huomioon herneitä, härkäpapuja ja makeita lupiineja koskevien erityistoimenpiteiden yleisistä säännöistä annetun asetuksen (ETY) N:o 2036/82(3) muuttamisesta 19 päivänä kesäkuuta 1989 annetun neuvoston asetuksen (ETY) N:o 1789/89 ja erityisesti sen 2 artiklan, sekä katsoo, että asetuksella (ETY) N:o 1789/89 neuvosto päättää tarkastusten tehostamisesta ja yksinkertaistamisesta; näillä muutoksilla on pyrittävä erityisesti ensimmäisten ostajien hyväksymistä koskevan järjestelmän käyttöönottoon, jolla voidaan poistaa käytöstä tietyt hallinnolliset asiakirjat, kuten vähimmäishinnalla tehtyä ostoa koskeva todistus, hyväksymisjärjestelmän välitön käyttöönotto ja vastaavasti vähimmäishinnalla tehtyä ostoa koskevan todistuksen poistaminen käytöstä aiheuttaisivat liian suuria hallinnollisten menettelyjen muutoksia; voimassa olevat menettelyt olisi säilytettävä väliaikaisesti, kunnes luodaan uusi, neuvoston antamia suuntaviivoja täysin vastaava järjestelmä; komissio on lisäksi toimittanut neuvostolle 1 päivänä helmikuuta 1991 asiakirjan, jossa hahmotetaan suuntaviivoja voimassa olevan järjestelmän merkittäväksi muuttamiseksi markkinointivuodesta 1992/1993 alkaen, mikä voi vaikuttaa herneiden, härkäpapujen ja makeiden lupiinien alaan, tämän vuoksi olisi muutettava komission asetus (ETY) N:o 3540/85(4), sellaisena kuin se on viimeksi muutettuna asetuksella (ETY) 2249/90(5), sekä komission asetus (ETY) N:o 1561/90(6), ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3540/85 6 artiklan 2 kohdan kolmas alakohta seuraavasti: "Tämän todistuksen voimassaoloaika on 24 kuukautta laskettuna todistuksen myöntämiskuukautta seuraavasta kuukaudesta. Todistuksia voidaan kuitenkin käyttää sellaisten herneiden, härkäpapujen ja makeiden lupiinien tukea koskevassa hakemuksessa, jotka on tuotu hyväksyttyjen käyttäjien yritykseen ja jotka on tunnistettu 30 päivään kesäkuuta 1992 mennessä." 2 artikla Poistetaan asetuksen (ETY) N:o 1561/90 2 artiklan kolmannen alakohdan toinen luetelmakohta. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä kesäkuuta 1991. Komission puolesta Ray MAC SHARRY Komission jäsen (1) EYVL N:o L 162, 12.6.1982, s. 28 (2) EYVL N:o L 353, 17.12.1990, s. 23 (3) EYVL N:o L 176, 23.6.1989, s. 11 (4) EYVL N:o L 342, 19.12.1985, s. 1 (5) EYVL N:o L 203, 1.8.1990, s. 56 (6) EYVL N:o L 148, 12.6.1990, s. 9